<classify> Simba iliingia mkataba wa miezi sita na kocha huyo mwishoni mwa Desemba mwaka jana na ilitaka kumuongeza mkataba wa miaka miwili, lakini kocha huyo aligoma akitaka mkataba usiozidi mwaka mmoja pamoja na kitita cha Sh milioni 100.Habari za uhakika kutoka kwa mmoja wa viongozi wa juu wa Simba zilizopatikana Dar es Salaam jana, zilisema wameshindwana na kocha huyo na sasa wanafanya mchakato wa kutafuta kocha mwingine.Hatutaki kufanya makosa tuliyoyafanya msimu uliopita, kumpa kocha timu iliyosajiliwa na kocha mwingine, tumeshindwana anataka fedha nyingi sana kisha asaini mkataba mfupi, hatuwezi tumekubaliana kuachana naye tutafute kocha mwingine, alisema kiongozi huyo.Kocha huyo aliichukua Simba baada ya kuondoka kwa Patrick Phiri aliyetupiwa virago kutokana na timu kupata matokeo mabaya.Kopunovic, raia wa Serbia aliichukua Simba ikiwa nafasi ya 12 mwishoni mwa mechi za raundi ya kwanza na kuiongoza mpaka kumaliza nafasi ya tatu.Tangu juzi viongozi wa Simba walikuwa na kikao na kocha huyo wakiwa na nia ya kuongeza mkataba, lakini walishindwa kufikia muafaka.Kopunovic alizungumza na gazeti hili juzi na kusema kuwa alikuwa akijiandaa kukabidhi ripoti yake kwa uongozi na ndipo ajue hatma yake. Akiwa Simba, Kopunovic aliiongoza kutwaa Kombe la Mapinduzi, michuano inayofanyika kila mwaka visiwani Zanzibar.Chini yake Simba pia ilibadilika na kuanza kupata matokeo ya kuridhisha ingawa hayakuwa ya moja kwa moja baada ya mechi nyingi za kutoka sare, pia alitoa nafasi kwa wachezaji chipukizi.  <topic>: MICHEZO 